Likumprojekts

**Grozījumi likumā "**[**Par**](http://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam) **apdrošināšanu bezdarba gadījumam"**

Izdarīt likumā "[Par](http://likumi.lv/ta/id/37968-par-obligato-socialo-apdrosinasanu-pret-nelaimes-gadijumiem-darba-un-arodslimibam) apdrošināšanu bezdarba gadījumam" (Latvijas Republikas Saeimas un Ministru Kabineta Ziņotājs, 1999, 24. nr.; 2001, 1. nr.; 2002, 12., 22. nr.; 2006, 1., 14. nr.; 2007, 24. nr.; 2009, 2., 6., 15. nr.; Latvijas Vēstnesis, 2009, 200. nr.; 2010, 206. nr.; 2011, 99., 202. nr.; 2012, 192. nr.; 2013, 194. nr.; 2015, 127., 248. nr.; 2016, 241., 249., 255. nr.) šādus grozījumus:

1. Izteikt 8. panta pirmo, otro un trešo daļu šādā redakcijā:

"(1) Šā likuma 5. panta pirmajā daļā noteiktajos gadījumos vidējo apdrošināšanas iemaksu algu bezdarbnieka pabalsta apmēra noteikšanai aprēķina no apdrošinātās personas apdrošināšanas iemaksu algas par 12 kalendāra mēnešu periodu, šo periodu beidzot četrus kalendāra mēnešus pirms mēneša, kurā persona ieguvusi bezdarbnieka statusu.

(2) Šā likuma 5. panta otrajā daļā noteiktajos gadījumos vidējo apdrošināšanas iemaksu algu bezdarbnieka pabalsta apmēra noteikšanai aprēķina no apdrošinātās personas apdrošināšanas iemaksu algas par 12 kalendāra mēnešu periodu, šo periodu beidzot četrus kalendāra mēnešus pirms mēneša, kurā persona pieprasījusi bezdarbnieka pabalstu.

(3) Vidējās apdrošināšanas iemaksu algas noteikšanas nosacījumus bezdarbnieka pabalsta aprēķināšanai, tai skaitā aprēķina formulu un apdrošināšanas iemaksu algas apmēru, kas aprēķinā piemērojama, ja apdrošināšanas iemaksu alga šajā pantā noteiktajā periodā apdrošinātajai personai nav bijusi, kā arī apdrošināšanas iemaksu algas aprēķināšanas kārtību nosaka Ministru kabinets."

1. Papildināt likumu ar 13.1 pantu šādā redakcijā:

"**13.1 pants. Pabalstu izmaksa**

Bezdarbnieka pabalstu un apbedīšanas pabalstu pārskaita izmaksai pabalsta saņēmēja Latvijas Republikas kredītiestādes vai pasta norēķinu sistēmas (PNS) kontā. Pabalstus, kas piešķirti saskaņā ar Latvijas noslēgtu starpvalstu līgumu sociālās drošības jomā vai saskaņā ar Eiropas Parlamenta un Padomes 2004. gada 29. aprīļa regulu (EK) Nr. 883/2004 par sociālās nodrošināšanas sistēmu koordinēšanu, var pārskaitīt uz pabalsta saņēmēja kontu attiecīgajā līgumvalstī vai Eiropas Savienības dalībvalstī, Šveices Konfederācijā vai Eiropas Ekonomikas zonas dalībvalstī, ja to paredz iepriekš minētie līgumi vai regula."

1. Pārejas noteikumos:

izslēgt 19. punktā vārdu "piektās" un aizstāt skaitļus un vārdus "2020. gada 1. janvārī" ar skaitļiem un vārdiem "2022. gada 1. janvārī";

aizstāt 20. punktā skaitļus un vārdus "2019. gada 31. decembrim" ar skaitļiem un vārdiem "2021. gada 31. decembrim";

papildināt pārejas noteikumus ar 21. punktu šādā redakcijā:

"21. Grozījumi šā likuma 8. pantā par pirmās un otrās daļas izteikšanu jaunā redakcijā stājas spēkā 2022. gada 1. janvārī. Personai, kura bezdarbnieka statusu ieguvusi līdz 2021. gada 31. decembrim, pabalstu piešķir, aprēķina un izmaksā saskaņā ar tiesību normām, kas ir spēkā līdz 2021. gada 31. decembrim."

Likums stājas spēkā 2020. gada 1. janvārī.

Labklājības ministre

R. Petraviča